钦定古今图书集成/方舆汇编/职方典/第1028卷 > 处州府学校考〈书院社学附〉
## 钦定古今图书集成/方舆汇编/职方典/第1028卷 > 处州府学校考〈书院社学附〉

通志府县志合载

本府。〈永嘉县附郭。〉

处州府儒学　在府治南一里许。中为大殿，翼以两庑。前为庙门者三，门外及两庑后列竖碑刻。左有土地祠，前为泮池，跨以石桥。又前为棂星门者三，南临大池。明嘉靖二十六年拓建，有思乐亭，东西竖“成德” 、“达材” 二坊。棂星门左为儒学门，门内稍北为道义之门，后为明伦堂，东西为斋者各二：东曰“志道、依仁” ，西曰“据德” 、“游艺。” 堂北有尊经楼，后为启圣祠。又堂外东南为敬一亭，亭后为杏坛，杏坛北为兴贤，堂，后为射圃。又两庑后为教授、训导宅。

皇清顺治七年，署府推官张元枢重修。康熙十六年

知县线一信，十八年知府李率祖先后重建紫阳书院　在府治南一里。旧为城隍庙。明嘉靖三十四年，知府高超改创书院，出帑金百两，为春秋祭祀之需。今庙改入府学。

学田　：元置田三百馀亩。

丽水县儒学　在县治西南一里。居檡山之巅，为斋者二，日新时习戟门外。东为名宦祠，西为乡贤祠。初宋康定中建，宣和间经兵火，绍兴十三年重建，元至元中重建，明成化、嘉靖皆重修。

皇清康熙十八年，重建。

社学　七区一在望京门，一在通惠门，一在括苍门，一在南明门，一在行春门，一在岩泉门，一在谯楼旁。

外县

青田县儒学　在县东百步崇冈中。正殿东西两庑前为棂星门者三，左为名宦祠，右为乡贤祠。又前为黉门，左为儒学门，下为泮池，东西两桥，西桥达街有兴贤坊。庙后为明伦堂，明万历四年重建。左右两斋：“居仁、由义” ，堂后为敬一亭，万历元年重修。左厨右库。堂左稍下为启圣祠，祠前有门，为省牲所。

皇清康熙二十年，重建。

混元书院　在混元峰之麓。明嘉靖间建。“心极书院　” ，明嘉靖癸丑即旧府馆改建。“新建书院　旧为府馆，明万历丁丑改建石门书院　” ，今废。

鹤山书院　明正德间建，今废。

瑞龙书院　明嘉靖间建，在混元峰下。

社学　在泮池西五十步。今废。

湖山义塾　在十七都。学正季伯益立。

南田义塾　在九都。乡人蒋世泽立。

芝溪义塾　在十八都。义民梅以荣立。

“屏川义塾　” 在八都。乡人叶孟圭立。

雁山义塾　在十七都。乡人季蕴璧立。

浯溪义塾　在八都。乡人富雅敬立。

富川义塾　在十一都。乡人叶庭观立。

松谷书塾　在十三都。义官章叔昆立。

西里义塾　在八都。乡人叶斯立。

让川义塾　在八都。乡人朱惟恩立。

学田　明隆庆五年，析两源学田三百亩。万历十六年，续置学田。

缙云县儒学　在县东隅。中为正殿，前为露台，“东西列两庑。前为庙门，门左为名宦祠，右为乡贤祠，前为泮池，跨以石桥。又前为棂星门，左为青云路” ，后为明伦堂，万历四十二年重建。东西列两斋，“进德、修业堂右为敬一亭，万历四十五年重建。东斋而下为学仓，为号房；西斋而下为神厨，为吏舍。庙左为启圣祠，崇祯” 六年重修，为教谕、训导宅。前外为义路礼门，又外为儒学门，崇祯五年被火，后重建。

皇清顺治五年毁，六年重建，康熙十三年复毁，二十

年重建

社学　在龙津桥南，今废。

学田　明洪武初置，地十四亩。

松阳县儒学　在县东南百步许。中为正殿，东西两庑。前为戟门，为泮池，跨石桥。又前为棂星门者三，左为儒学门，门内青云路之东为射圃，东北为启圣祠，嘉靖十三年建。祠之右为乡贤、名宦祠。庙后为明伦堂，左博文斋，俱嘉靖三十七年建。右约礼斋，隆庆四年建。堂后为敬一亭，为尊经阁，右下为教谕、训导宅者三：

皇清康熙十八年，重建。

明善书院　在旧市，又旧有御书楼、择礼馆、粲文馆、万寿亭，今并废。

社学　按《通志》“在县西。”

学田　“明嘉靖三十六年创置田三亩。隆庆六年置田二百亩。”

遂昌县儒学　在县东南隅。中为正殿，前为露台，东西列两庑，前为庙门，又前为泮池，跨以石桥。又前为黉门，外临半月池，引水其中，环以石栏。庙后为明伦堂，东西列两斋，博文约礼。东斋而下为号舍，外为礼门，堂后为“敬一亭。” 隆庆元年建亭，竖碑石，为“乡贤、名宦祠。” 二祠旧在黉门外，因圮徙建，为教谕宅，宅前为启圣祠，礼门外为“训导宅” 者二。

皇清顺治七年重修。康熙五十年重修。

凤池书院　在湖山，有“明作堂。”

兑谷书院　：在北隅郊外。邑人包万有建社学　东西、南北各一。

盘溪义塾　邑人朱子尧建，在二十都。独山项氏义塾　在北隅。邑人项应祥建。

学田　久废。明万历七年，置田二百顷。万历三十七年，养士田三百顷。

龙泉县儒学　在县金鳌之东。中为正殿，前为露台，翼以两庑。又前为庙门者三，左为名宦祠，右为乡贤祠，外为棂星门，前为泮池庙，后为明伦堂。东西列两斋：“进德、兴贤。” 又东为启圣祠，堂后为教谕宅，西为崇迪堂，后为训导宅。

桂山书院　在县西五十里。

仙岩书院　在县西五十里。

仁山书院　在县东二十二都安仁。

籍桂社学　在县东隅登仕坊上原。

显德社学　在县西隅显德坊内。

槎北社学　在县北隅，《灯东》山首。

桥南社学　在县南隅

桥心社学　在桥阁之下。

龙渊义塾　在县西七都。

吴氏家塾　在县北隅月泓庙上。

学田　元至顺间，置田赡学。

庆元县儒学　在县治东。中为庙，翼以两庑。前为大成门者三，左右列乡贤、名宦二祠。门外无泮池。又前为棂星门者三，稍东为儒学门，内为道义门，北上直庙，后为明伦堂，左为启圣祠，右为教谕、训导宅。

皇清顺治十二年、康熙二年，先后重修。

松源书院　在西隅兴贤坊。

桂香社学　在县东上仓。

儒效社门　在县东隅

兴贤社学　在县西太平桥东。久废。

济川社学　在下管

神童社学　在九都竹口。久废。

叶氏家塾　在西隅“百岁” 坊侧，久废。

周氏家塾　在周墩大门内。

学田　初学无田。明隆庆间始置田，计租三十六石四斗五升，每岁纳租银二两二钱七釐五毫。隆庆三年置田，计租四百六十一把，即八十三石二斗。每岁纳租银四两六钱。

云和县儒学　，在县治西三十步许。中为正殿，左右为祭器库，翼以两庑。前为庙门者三。门外东为教谕宅，西为名宦、乡贤二祠，为宰牲所。又前棂星门者三。门外东西有仰圣、兴贤二坊，庙后为明伦堂，左为训导宅，右为厨库房。堂后为崇德祠。庙东侧为仪门。门外南向为启圣祠，直出为儒学门。

浮云社学　即“王氏义塾。”

东塍社学　在一都。即郑氏义塾。

石塘社学　在八都。即“顾氏义塾。” 典史陈𬬭修暂为公馆。

泉溪社学　在九都内管。即“张氏义塾。”

学田　旧无田，明万历间，置田百亩。

宣平县儒学　在县治东百步许。中为正殿，东神厨库，翼以两庑。前为庙门，门左为名宦祠，右为乡贤祠。前为泮池，跨以石桥。又前为棂星门，外竖腾蛟、起凤二坊，中有月池，广三亩许。棂星门左为儒学门，门内东为教谕宅，入数十步，有门曰“文明。” 又十步折而西为义路礼门。由门而入，折而北，中为明伦堂，东西为斋者二：“正心、诚意。” 堂西为敬一亭，前为训导宅，宅之南为启圣祠。

社学　，在县西北一百步。

隐静庵义塾　在县南五里。

学田　明崇祯三年置田三十亩，又置田一十三亩零。

景宁县儒学　在县北。中为正殿，东西列两庑，前为露台，又前为庙门，额曰“太和元气。” 庙门左为圣域门，右为贤关门。又前为棂星门，为泮池庙，后为明伦堂，东西两斋，博文约礼。东斋下为号舍，为礼门，后为启圣祠，为名宦祠；西斋下为

号舍后为训导宅，为乡贤祠；堂后左为“敬一亭” ，为教谕宅。礼门外为文昌祠，祠后为魁星楼，外为儒学门。

崇正书院　在县东一里。旧为“敬山社学。” 豸山书院　在县前一里。

社学　，在县北七十步。

钱山社学　在北一里下坊。

渤海社学　在县北四十里一都。

仙居社学　在县西五十里二都。

卢山社学　在县西一百里三都。

库村社学　在县西南七十里四都。

齐峰社学　在县南五十里五都。

张春社学　在县东五里六都。

学田　学旧无田，明嘉靖三十五年置田二顷有奇，隆庆五年增置田，合为二顷七十亩。